2) ลักษณะการประกอบธุรกิจ

2.1 ประวัติความเป็นมาและการเปลี่ยนแปลงที่สำคัญ

  ธันวาคม 2538 จดทะเบียนบริษัทในนาม บริษัท เชอร์วู้ด เคมิคอล จำกัด ด้วยทุนจดทะเบียน 30
  ล้านบาท โดยมีผู้ถือหุ้นคือบริษัท ไทยแสงเจริญ (ปลาฉลาม)
  จำกัดที่เป็นผู้แทนจำหน่ายผลิตภัณฑ์เชลล์ไดร้ท์ ซึ่งภายหลังได้มีการรวมเข้ากับบริษัท ทีโอเอ เพ้นท์
  (ประเทศไทย) กลายเป็นบริษัทเดียวและเป็นผู้ถือหุ้นแทน

  มิถุนายน 2539 ทีมงานเคมีเคหะภัณฑ์จากบริษัท เชลล์แห่งประเทศไทย
  เริ่มเข้าร่วมงานกับบริษัทพร้อมรับโอนและดำเนินธุรกิจผลิตภัณฑ์กำจัดแมลง ผลิตภัณฑ์รักษาเนื้อไม้
  ผลิตภัณฑ์ทำความสะอาด และผลิตภัณฑ์อื่นๆ ที่เกี่ยวข้องภายใต้ชื่อการค้า เชลล์ไดร้ท์
  (Shelldrite) สเตดฟาส (Stedfast) ดีวาเทิร์น (Devatern) วาโปน่า (Vapona)
  และทีโพล์ (Teepol) ต่อจากบริษัท เชลล์แห่งประเทศไทย
  ที่มีนโยบายที่จะยุติการดำเนินธุรกิจเคมีเกษตรและเคมีเคหะภัณฑ์ที่ใช้ในบ้านเรือนเพื่อมุ่งเน้นการประกอบธุรกิจน้ำมันและเคมีอุตสาหกรรม

  กรกฎาคม 2539 ทีมงานเคมีเคหะภัณฑ์จากบริษัท เชลล์แห่งประเทศไทย
  เข้าเป็นผู้ถือหุ้นร่วมในบริษัท เชอร์วู้ด เคมิคอล จำกัด
  โดยสัดส่วนการถือหุ้นแบ่งเป็นกลุ่มทีโอเอร้อยละ 45 กลุ่มผู้บริหารร้อยละ 30
  และกลุ่มผู้ถือหุ้นอื่นอีกร้อยละ 25

  กรกฎาคม 2540 สัญญาจ้างผลิตโดยบริษัท เชลล์แห่งประเทศไทย สิ้นสุดลง
  และการก่อสร้างโรงงานของบริษัทเชอร์วู้ด เคมิคอล จำกัด ที่นิคมอุตสาหกรรมเวลโกร์ว
  แล้วเสร็จ พร้อมการติดตั้งเครื่องจักร และอุปกรณ์การผลิต
  ซึ่งอุปกรณ์การผลิตบางส่วนได้ประมูลซื้อมาจากบริษัท เชลล์แห่งประเทศไทย บริษัทฯ
  จึงเริ่มโอนย้ายการผลิตทั้งหมดมาที่โรงงานของบริษัทฯ ในนิคมอุตสาหกรรมเวลโกรว์

  กรกฎาคม 2543 ได้รับการรับรองระบบการบริหารการขาย การผลิต และพัฒนาผลิตภัณฑ์ ISO
  9001 จาก บริษัท RWTUV THAILAND และได้รับการรับรองระบบเป็นเวอร์ชั่น 2000 ในปี
  2546

  มิถุนายน 2544 เริ่มดำเนินการเปลี่ยนชื่อการค้าใหม่จาก “เชลล์ไดร้ท์ (Shelldrite)” เป็น
  “เชนไดร้ท์ (Chaindrite)” ตามสิทธิ์การใช้เครื่องหมายการค้าที่สิ้นสุดลง

  พฤศจิกายน 2544 ได้รับการรับรองระบบการผลิตตามหลักเกณฑ์ที่ดีในการผลิตวัตถุอันตราย
  (Good Manufacturing Practice for Hazadous Substance: GMP)
  จากสำนักงานคณะกรรมการอาหารและยา กระทรวงสาธารณสุข และได้รับการต่ออายุปี 2546
  และปี 2548

  กุมภาพันธ์ 2545 ได้รับการรับรองระบบ การผลิต
  และการพัฒนาผลิตภัณฑ์ในเรื่องการจัดการสิ่งแวดล้อม ISO 14001 จากบริษัท RWTUV
  THAILAND และได้รับการต่ออายุปี 2548

  กรกฎาคม 2545 เพิ่มทุนจาก 30,000,000 บาทเป็น 60,000,000 บาท
  โดยออกหุ้นสามัญใหม่จำนวน 300,000 หุ้น มูลค่าที่ตราไว้หุ้นละ 100 บาท

  กุมภาพันธ์ 2547 ตามมติที่ประชุมวิสามัญผู้ถือหุ้นครั้งที่ 1/2547 เมื่อวันที่ 16 กุมภาพันธ์ 2547
  ได้มีมติเรียกชำระหุ้นเพิ่มทุนของบริษัทจากทุนเรียกชำระแล้ว 60,000,000 บาท เป็น
  120,000,000 บาท โดยเสนอขายหุ้นสามัญใหม่จำนวน 600,000 หุ้น มูลค่าที่ตราไว้หุ้นละ 100
  บาท เสนอขายแก่ผู้ถือหุ้นตามสัดส่วนการถือหุ้น

  มีนาคม 2547 ตามมติที่ประชุมวิสามัญผู้ถือหุ้นครั้งที่ 2/2547 เมื่อวันที่ 2 มีนาคม 2547
  ได้มีมติให้แปรสภาพบริษัทเป็นบริษัทมหาชนจำกัด และที่ประชุมสามัญผู้ถือหุ้นครั้งที่ 1/2547
  เมื่อวันที่ 18 มีนาคม 2547 ได้มีมติให้แปลงมูลค่าหุ้นจากมูลค่าที่ตราไว้หุ้นละ 100 บาท
  เป็นมูลค่าหุ้นละ 5 บาท และเพิ่มทุนจดทะเบียนจาก 120,000,000 บาท เป็น 150,000,000
  บาท โดยการนำหุ้นสามัญใหม่จำนวน 6,000,000 หุ้น มูลค่าที่ตราไว้หุ้นละ 5 บาท
  เสนอขายให้กับประชาชนทั่วไปพร้อมกับนำบริษัทเข้าจดทะเบียนในตลาดหลักทรัพย์ใหม่ (Market
  for Alternative Investment - MAI)

  เมษายน 2547 บริษัทฯ ได้จดทะเบียนแปรสภาพเป็นบริษัทมหาชนจำกัด ภายใต้ชื่อ บริษัท
  เชอร์วู้ด เคมิคอล

  จำกัด (มหาชน)

  ตุลาคม 2547 เริ่มทําการซื้อขายหุ้นสามัญเพิ่มทุนในตลาดหลักทรัพย์แห่งประเทศไทย เมื่อวันที่ 18
  ตุลาคม

  2547

  มกราคม 2548 ตามมติที่ประชุมวิสามัญผู้ถือหุ้นครั้งที่ 1/2548 เมื่อวันที่ 27 มกราคม 2548
  ได้มีมติให้แปลง มูลค่าหุ้นจากมูลค่าที่ตราไว้หุ้นละ 5 บาท เป็นมูลค่าหุ้นละ 1 บาท

  เมษายน 2548 ย้ายที่ตั้งสำนักงานใหญ่มาที่ 1061-9 ถนนศรีนครินทร์ แขวงสวนหลวง
  เขตสวนหลวง กรุงเทพมหานคร 10250

  มิถุนายน 2548 สร้างโรงงานอาคารคลังสินค้าหน่วยที่ 5 มีพี้นที่ประมาณ 2,700 ตรม.
  แล้วเสร็จโดยมีมูลค่ารวมประมาณ 45 ล้านบาท

  กรกฎาคม 2548 เริ่มการผลิตผลิตภัณฑ์น้ำยาล้างจานออกสู่ตลาดภายใต้ชื่อ “Teepol Dish”

  มีนาคม 2549 เริ่มดำเนินการขยายธุรกิจเข้าสู่ตลาดเคมีสาธารณสุขชุมชน

  กันยายน 2549 ซื้อเครื่องบรรจุสเปรย์ (Automatic Aerosol Filling Line)
  จากประเทศอังกฤษที่มีมูลค่ากว่า 30
  ล้านบาทเพื่อเพิ่มกำลังการผลิตสินค้าสเปรย์กำจัดแมลงในบ้านเรือน

  กุมภาพันธ์ 2550 เริ่มดำเนินการขยายธุรกิจเข้าสู่ตลาดเกษตร

  มิถุนายน 2550 เริ่มการผลิตผลิตภัณฑ์สเปรย์กำจัดแมลงออกสู่ตลาดภายใต้ชื่อ “Chaindrite 2”

  พฤศจิกายน 2550 ได้รับการรับรองทะเบียนผลิตภัณฑ์ Chaindrite 100 EC จากหน่วยงาน
  Australian Pesticides and Veterinary Medicines Authority (APVMA)
  ซึ่งเป็นส่วนราชการที่ควบคุมมาตรฐานผลิตภัณฑ์สารเคมีกำจัดแมลงและยาสำหรับสัตว์ในประเทศออสเตรเลีย

  000000

2.2 ภาพรวมการประกอบธุรกิจ

  บริษัทฯ ประกอบธุรกิจผลิตและจำหน่ายเคมีเคหะภัณฑ์ที่ใช้ในบ้านเรือน ในอุตสาหกรรม
  สาธารณสุขชุมชน และเคมีภัณฑ์เพื่อการเกษตรกรรม ตลอดเวลา 12
  ปีหลังที่รับโอนธุรกิจมาจากบริษัทเชลล์แห่งประเทศไทย บริษัทฯ ได้มีการปรับปรุงผลิตภัณฑ์เดิม
  และพัฒนาผลิตภัณฑ์ใหม่เพิ่มเติมมาโดยตลอด ปัจจุบันบริษัทมีผลิตภัณฑ์ที่ออกวางจำหน่ายแล้วมากกว่า
  100 ผลิตภัณฑ์ ภายใต้ 92 เครื่องหมายการค้าที่จดทะเบียนเรียบร้อยแล้ว
  สามารถแบ่งตามสายธุรกิจของกลุ่มผลิตภัณฑ์ได้ดังนี้

1.  ผลิตภัณฑ์รักษาเนื้อไม้ (Wood Preservatives) ใช้ทาไม้ป้องกันปลวก มอด และแมลงอื่นๆ
      ที่เจาะทำลายไม้ รวมทั้งรักษาเนื้อไม้จากเชื้อราทำลายไม้

2.  ผลิตภัณฑ์ป้องกันและกำจัดแมลง (Insecticide) ใช้ป้องกันและกำจัดแมลงต่างๆ
      ทั้งในบ้านเรือนและในสาธารณสุขชุมชน

3.  ผลิตภัณฑ์ทำความสะอาด (Sanitary and Cleanser) ใช้ทำความสะอาดอเนกประสงค์
      รวมถึง น้ำยาล้างจานชาม เจลล้างมือแบบไม่ต้องใช้น้ำ ผลิตภัณฑ์เพื่อสุขอนามัยของสุนัข
      แชมพูขจัดเหา และผลิตภัณฑ์ฆ่าเชื้อและกำจัดกลิ่น

4.  ผลิตภัณฑ์อื่นๆ มีอยู่หลายประเภทคือผลิตภัณฑ์เคมีเกษตร เช่น สารจับเปียกใบ น้ำมันกำจัดเพลี้ย
      สารกำจัดแมลงศัตรูพืช ผลิตภัณฑ์ป้องกันและกำจัดโรคพืช เป็นต้น
      และผลิตภัณฑ์ที่เป็นผู้แทนจำหน่ายโดยเป็นผู้นำเข้าเช่น เหยื่อพิษสำเร็จรูปสำหรับกำจัดหนู
      และเหยื่อพิษสำหรับกำจัดแมลงสาบ

2.3 โครงสร้างรายได้

  โครงสร้างรายได้จากการจำหน่ายของบริษัทแบ่งตามกลุ่มผลิตภัณฑ์ในช่วง 3 ปีที่ผ่านมา
  มีรายละเอียดดังนี้

[TABLE]

2.4 เป้าหมายการดำเนินธุรกิจ

  บริษัทฯ มีเป้าหมายที่จะดำเนินการพัฒนา ผลิต และจำหน่ายผลิตภัณฑ์ป้องกันและกำจัดแมลง
  ผลิตภัณฑ์รักษาเนื้อไม้ ผลิตภัณฑ์ทำความสะอาด
  และผลิตภัณฑ์ที่มีความเกี่ยวเนื่องกันทางการตลาดกับกลุ่มผลิตภัณฑ์ดังกล่าวหรือผลิตภัณฑ์ที่ใช้วัตถุดิบที่มีอยู่
  สำหรับผู้บริโภค ผู้ใช้ประเภทอุตสาหกรรม ผู้ใช้ประเภทเกษตรกรรม และตลาดต่างประเทศ
  ด้วยมาตรฐานตามข้อกำหนดของกฎหมายหรือสูงกว่า บริษัทฯ
  จะรักษาความเป็นผู้นำในตลาดผลิตภัณฑ์รักษาเนื้อไม้และคงความเป็นหนึ่งในผู้นำตลาดเคมีเคหะภัณฑ์อื่นๆ
  โดยมีเป้าหมายและนโยบายการดำเนินธุรกิจที่จะพัฒนาคุณภาพของผลิตภัณฑ์อย่างต่อเนื่องโดยมีเป้าหมายที่จะนำเสนอผลิตภัณฑ์ใหม่ไม่ต่ำกว่า
  2 ผลิตภัณฑ์ต่อปี และพัฒนาผลิตภัณฑ์เดิมไม่ต่ำกว่า 5 ผลิตภัณฑ์ต่อปี
  และกระจายสินค้าในร้านค้าปลีกเพิ่มขึ้นเป็น 30,000 ร้านค้าภายในปี 2555
  ซึ่งบริษัทจะทำต่อเนื่องจากปีก่อนในส่วนของเป้าหมายธุรกิจในปี 2551 มีดังนี้

1.  เพิ่มการเติบโตยอดขายไม่น้อยกว่าร้อยละ 3

2.  สร้างกำไรสุทธิให้มากกว่ากำไรสุทธิในปี 2549

3.  สร้างอัตราผลตอบแทนผู้ถือหุ้นให้ไม่น้อยกว่าร้อยละ 13

4.  เพิ่มอัตราการเติบโตของยอดขายในกลุ่มอุตสาหกรรม เคมีเกษตร
      และส่งออกให้มีสัดส่วนมากกว่าปีก่อนกระจายสินค้าในร้านค้าปลีกเพิ่มขึ้นจาก 10,000
      ร้านค้าเป็น 20,000-30 15,000 ร้านค้าภายในปี 25502547